Това е автомат в Лос Анджелис.
Той е в мол и продава рибни яйца.
Това е автомат за хайвер.
Това е Art-o-mat,
автомат за изкуство, който продава
малки художествени произведения от различни художници,
обикновено на малки дървени блокчета или кибритени кутии,
в ограничен тираж.
Това е Оливър Медведик. Той не е автомат,
но той е един от основателите на Genspace,
общностна био лаборатория в Бруклин, Ню Йорк,
където всеки може да отиде и да се запише на курсове
и да се научи на неща като отглеждане на E. coli, които светят в тъмното
или да се научи как да извлича ДНК от ягоди.
В действителност видях Оливър да извлича ДНК от ягоди преди година
и това е, което ме поведе по този необичаен път,
за който ще Ви говоря сега.
ДНК-то на ягодите е завладяващо, защото е толкова красиво.
Никога не съм гледал на ДНК като на нещо красиво преди това,
докато не го видях в тази му форма.
А много хора, особено в общността на изкуството,
не се занимават с наука по този начин.
Веднага се присъединих към Genspace след това,
и попитах Оливър, "Ами, ако можем да направим това с ягоди
можем ли да го направим и с хора?"
И около 10 минути по-късно, и двамата
въртяхме флакончета заедно и мислехме за
протокол за извличане на човешко ДНК.
Започнах да правя това сам,
и така изглежда моето ДНК.
Бях на вечеря с някои приятели, приятели - художници
и им разказвах за този проект,
а те не можеха да повярват, че ДНК-то всъщност може да се види.
И така, казах си, добре, нека съберем ресурси.
И започнах да организирам странни вечери у нас всеки петък вечер
и идваха хора
и извличахме ДНК,
които аз заснемах,
защото освен всичко създаваше този забавен портрет.
(Смях)
Това са хора, които не се занимават
често с какъвто и да е вид наука.
Можете да разберете по техните реакции.
Но те бяха очаровани от това,
а за мен беше много вълнуващо да ги видя
да бъдат заинтригувани от науката.
И започнах да правя това често.
Странен начин да прекарваш петък вечерите си,
но започнах да правя това
и започнах да събирам цяла група
от ДНК на приятелите ми в малки флакончета
и да ги категоризирам.
Така изглеждаше.
И това ме накара да се замисля за няколко неща.
На първо място, това много приличаше на стената ми във Facebook.
Някакси , бях създал вид генетична мрежа
генетична социална мрежа, всъщност.
И второто нещо е, един път един от приятелите ми дойде на гости,
погледна това нещо на масата ми и каза, "О,
Защо са номерирани тези? Този човек по-рядко срещан ли е от другия?"
И дори не бях мислил за това.
Те бяха номерирани, просто защото това беше редът на извличане на ДНК.
Но това ме накара да се замисля за събиране на играчки
и това нещо, което се случва точно сега
в света на играчките с кутии с неизвестни играчки
и възможността да се съберат тези рядкосрещани играчки.
Купувате си кутии. Не знаете какво може да има в тях.
Но след това, когато ги отворите,
имате различни редки играчки.
И така, аз реших, че това е интересно.
И се замислих за това и автомата за продажба на хайвер и Art-o-mat
и по някаква причина, една вечер рисувах автомат,
мислейки за рисунки на автомати
и малкия флакон с моето ДНК стоеше там
и видях този вид прекрасна колаборация между
нишките на ДНК и спиралите на автомата.
И, разбира се, реших да създада тази арт инсталация,
наречена автомат за ДНК.
Ето го.
(Музика)
["ДНК автоматът е арт инсталация за увеличаващия се достъп до биотехнологии."]
["За разумна цена, можете да закупите проба
от човешко ДНК от традиционен автомат."]
["Всяка проба идва опакована с колекционерски,
в ограничен тираж, портрет на човек."]
["ДНК автомат третира ДНК
като колекционерски материал и изважда наяве
правни въпроси относно собствеността на ДНК."]
Габриел Гарсия-Коломбо: ДНК автоматът
в момента е в няколко галерии в Ню Йорк,
и всъщност се продава доста добре.
Това е първия тираж от 100 броя
и се надяваме да пуснем още един тираж много скоро.
Всъщност искам да го поставя по-скоро в метро станция
като Grand Central или Penn Station,
точно до някой от другите, истински автомати на това място.
Но с този проект, както и с много арт проекти
бих искал да задам на публиката един въпрос и той е
когато биотехнологията и ДНК секвентирането
станат толкова евтини като, например, лазерното изрязване или
3D печата или закупуването на хайвер от автомат,
ще подавате ли все още проба от ДНК-то си към автомата?
И колко ще струват тези проби?
И бихте ли си купили пробата на някой друг
И какво ще можете да направите с тази проба?
Благодаря.
(Аплодисменти)